Black Gate (magazino)

Black Gate estas magazino dediĉita al fantasto kaj eldonita de New Epoch Press. Ĝi estis publikigita en papera presaĵo ĝis 2011, post kio ĝi transiris rete.

Historio
Unue lanĉita en oktobro 2000 kun la slogano "Aventuroj en Fantazia Literaturo", Black Gate ĉefe prezentas originalajn mallongajn fikciojn (ĝis novela longeco). Ĝi ankaŭ enhavas recenzojn pri fantaziaj romanoj, grafikaj noveloj, kaj surtablaj rolludoj. Tio estas kompletigita per kolonoj kaj artikoloj pri la pasinteco de fantazia literaturo, kaj foje intervjuoj. Ĉiu papera eldono enhavis la komikson Knights of the Dinner Table: Java Joint fare de Kenzer & Company, cetere konata pro Knights of the Dinner Table.

Plejmulta fikcio estas verkita de malpli konataj aŭ novaj aŭtoroj, sed rimarkindaj kontribuantoj inkluzivas Michael Moorcock, Mike Resnick, Charles de Lint kaj Cory Doctorow. Kelkfoje, Black Gate ankaŭ reeldonis rarajn aventuraĵojn el antaŭaj jardekoj aŭ verkojn el lastatempaj jaroj, kiujn la redaktoroj opiniis neglektitajn. Ekzemple, pluraj numeroj enhavis seriigitajn romanojn de la serio  Tumithak fare de Charles R. Tanner.

Kvankam oficiale kvaronjara eldono, la papera versio neniam estis produktita laŭ fidinda periodeco. Ĝia 15-a kaj (ĝis nun) fina numero estis publikigita en 2011; tamen, ĝi daŭre produktas novan enhavon rete.

Kritika respondo
Post ĝia komenco, Black Gate ricevis favorajn recenzojn en Locus kaj aliloke, multaj citante la grandan amplekson de la numeroj (kutime pli ol 200 paĝoj) kaj ties altan valoron. Tamen, la magazino foje estis tro ambicia. Diversaj produktadproblemoj kaŭzis, ke la publikado estis malpli ofta ol la intencita kvaronjara periodeco. Kvankam John O'Neill publike sin engaĝiĝis al legantoj kaj reklamantoj revenigi la produktadon al ĝusta vojo, la revuo neniam atingis fidindan kvaronjaran eldonadon.

En 2008, la rakonto Awakening fare de Judith Berman en la 10-a numero de Black Gate atingis la finalon de la Premio Nebulozo.

Redaktoroj
John O'Neill, 2000 ĝis nun.
Howard Andrew Jones, 2006 ĝis nun.

 Referencoj 

 Eksteraj ligiloj 
 Oficiala retejo

Kategorio:Literaturaj gazetoj